**PROCES- VERBAL**

Incheiat azi 22.08.2023 cu ocazia Ședinței Ordinare a Consiliului Local Bârna la convocarea primarului cu următoarea

**ORDINE DE ZI**

1. **Proiect de hotărâre privind aprobarea rectificării bugetului local pe anul 2023.**
2. **Proiect de hotărâre privind aprobarea scoaterii la licitație publică în vederea concesionării pentru construirea unui parc fotovoltaic a suprafeței de teren (pășune împădurită) din extravilanul localității Bârna după cum urmează:**
* **Lot I Suprafața de 49,92 ha și**
* **Lot II suprafața de 49,83 ha.**
1. **Proiect de hotărâre privind privind asumarea/neasumarea responsabilităţii comunei Bârna cu privire la organizarea și derularea procedurilor de atribuire a contractelor/acordurilor-cadru pentru achiziția produselor și pentru derularea măsurilor educative aferente Programului pentru şcoli al României, în perioada 2023-2029 pentru unitățile de învățământ din comuna Bârna .**
2. **Diverse**

 Ședința a fost convocată prin dispoziția primarului Comunei Bârna nr.59 din11.08.2023 în conformitate cu art.134 al1 din OUG 57/2019- Codul administrativ.

La sedință au participat toti cei 11 consilieri în funcție, nefiind absenți. S-a prezentat Procesul Verbal al ședinței anterioare din data de 21.07.2023 , nefiind nimic de adăugat sau modificat a fost votat .Președinte de ședință a fost propus și votat d-nu Farcaș Petru care prezintă Ordinea de zi din convocator și o supune la vot , d-nu primar propune modificarea Ordinii de zi prin adăugarea unui punct cu stabilirea taxei speciale pentru vidanjare

S-a votat în unanimitate de voturi Ordinea de zi modificată.

La punctual 1 de pe Ordinea de zi privind rectificare bugetului s-a prezentat raportul întocmit de d-na Bejinar Cristina Elena înregistrat la 3571 din 18.08.2023 prin care propune următoarea rectificare bugetară:

rectificare a IV a bugetului local al Comunei Bârna cu suma de 50,00 mii lei, după cum urmează:

*La partea de venituri:*Venituri proprii: **50,00 mii lei.**

*La partea de cheltuieli:***50,00 mii lei,** pentru urmatoarele obiective noi de investitii:

***1. Realizare sistem de monitorizare şi supraveghere video în Comuna Bârna, Judeţ TimişC10-I1.2 – 421***= 10,00 mii lei. Cap 870250-710130.

(PNRR Componenta 10 – Fondul local

I.1.2 – Asigurarea infrastructurii pentru transportul verde – ITS/ alte infrastructure TIC(sisteme inteligente de management urban/local) Runda 1).

Depusa cererea de finanţare,

Semnat contract de finanţare.

***2. Realizarea transportului public electric în comuna Bârna şi zona periurbană a Municipiului Lugoj C10-I1.1-655***= 10,00 mii lei. Cap 870250-710102.

(PNRR Componenta 10 – Fondul local

I.1.1 – Înoirea parcului de vehicule destinate transportului public (achiziţia de vehicule nepoluante) Runda 2).

Depusa cererea de finanţare,

Semnat contract de finanţare.

***3. Staţie de reîncărcare autovehicule electriceîn UAT Bârna, judeţulTimiş***= 10,00 mii lei. Cap 870250-710130.

Fondul pentru mediu

Depusa cererea de finanţare.

***4. Dotarea cu mobilier, material didactice și echipamente digitale a unităților de învățământ preuniversitar și a unităților conexe în UAT Bârna***= 10,00 mii lei. Cap 65020401-710103.

Componenta C15: Educație

Depusa cererea de finanţare.

***5. Achizitie buldoexcavator pentru dotarea compartimentului administrative si gospodarire comunala a comunei Bârna***= 10,00 mii lei. Cap 870250-710102.

Măsura 6/6B Servicii de bază și reînoirea teritoriului GAL.

Depusa cererea de finanţare. S-a supus la vot proiectul de hotărâre și s-a votat în unanimitate de voturi.

 La puntul 2 de pe Ordinea de zi privind aprobarea scoaterii la licitație public în vederea concesionării s-a prezentat următorul proiect de hotărâre fiind votat cu 10 voturi pentru și 1 împotrivă:

 scoaterea la licitație publică în vederea concesionării a următoarelor terenuri:

* **Lot de teren in suprafata de 49,92 ha**, identificat cu urmatoarele date cadastrale:

|  |  |  |  |
| --- | --- | --- | --- |
| Nr. crt. | Nr. CF | Nr. cad. | Suprafata (mp) |
| 1 | 400143 | 400143 | 55300 |
| 2 | 400144 | 400144 | 52800 |
| 3 | Partial 400156 | Lot 1 | 26945 |
| 4 | 400131 | 400131 | 3200 |
| 5 | 400274 | Lot 1 | 296500 |
| 6 | 400136 | 400136 | 64500 |

* **Lot de teren in suprafata de 49,83 ha**, identificat cu urmatoarele date cadastrale:

|  |  |  |  |
| --- | --- | --- | --- |
| Nr. crt. | Nr. CF | Nr. cad. | Suprafata (mp) |
| 1 | 400127 | 400127 | 16900 |
| 2 | 400135 | 400135 | 2700 |
| 3 | 400137 | 400137 | 4200 |
| 4 | 400139 | 400139 | 11300 |
| 5 | 400140 | 400140 | 18800 |
| 6 | 400141 | 400141 | 29300 |
| 7 | 400146 | 400146 | 7400 |
| 8 | 400151 | 400151 | 5300 |
| 9 | 400163 | 400163 | 158800 |
| 10 | 400149 partial | Lot 1 | 150000 |
| 11 | 400149 partial | Lot 2 | 9689 |
| 12 | 400153 | 400153 | 83900 |

La punctual 3 de pe Ordinea de zi cu aprobarea asumării/ neasumării responsabilităţii comunei BÂRNA cu privire la organizarea și derularea procedurilor de atribuire a contractelor/acordurilor-cadru pentru achiziția produselor și pentru derularea măsurilor educative aferente Programului pentru şcoli al României, în perioada 2023-2029 pentru unitățile de învățământ din comuna BÂRNA, s-a prezentat referatul întocmit de Secretarul General al primăriei Bârna prin care prezintă faptul că Comuna Bârna nu își poate asuma o asmenea atribuție. S-a supus la vot proiectul de hotărâre fiind votat în unanimitate de voturi.

 La punctul 4 de pe Ordinea de zi nou inclus privind aprobarea taxei speciale de vidanjare s-a prezentat referatul întocmit de d-na Cristescu Nicoleta referent la Impozite și taxe prin care propune stabilirea texei speciale de 150 lei/ ora la vidanjare cu deplasarea inclusă în comuna.

 S-a supus la vot proiectul de hotărâre fiind votat în unanimitate de voturi.

In continuare s-a trecut la diverse:

* D- nu Panci Ion propune mediatizarea proiectului cu parcul fotovoltaic și ca locuitorii să stie care vor fi avantajele. D-nu primar releva că nu se va diminua pășune ci se va pășuna în sistem dual , pășunea va fi accesibilă pentru Ovine și Caprine.
* D- nu Consilier Szmecskas Samuel se interesează despre proiectul de alimentare cu apă a localității Pogăneștin în ce stadiu se află?
* D-nu Farcaș Petru Nicolae se informează de ce nu se efectuează un foraj la Pogănești sus pe pășune unde este fântâna pentru vaci.
* D-nu Ciurescu Ovidiu propune amenajarea treptelor la Școala Gimnazială Bârna.
* D-nu consilier Longa Ioan se inscrie la cuvânt și se interesează și dânsul cât mai durează implementarea proiectului de alimentare cu apă a localității Pogănești? Informează faptul că la Gradinița din Pogănești nu există apă potabilă, primarul răspunde că au hidrofor, tot d-nu Longa propune repararea podețului la Ana Daminescu de la nr. 66, ulița de la cimitir de curățat , și când se finalizează actele pentru ca familiile care au construit casele in cartierul nou să poată cumpara terenul aferent.
* D-nu Farcaș Petru Nicolae se interesează despre curățarea uliței lui Brașoveanu din Sărăzani.

Nemafiind alte probleme ședința s-a încheiat, în această ședință s-au adoptat 4 hotărâri de la nr.36 la nr.39/2023.

 **Președinte de Ședință Contrasemnează**

 **Farcaș Petru-Nicolae Secretar**

 **Toma Livia**